**1. feladat**Generálj egy 380 és 450 közötti számot, amely az euró aktuális árfolyamát mutatja és egy összeget forintban, melyet át kell váltanod euróra. Határozd meg, mennyi eurót kaptál!  
Majd vizsgáld meg, hogy érdemes volt-e vásárolni eurót vagy sem. Érdemes, ha 380 és 390 között van az euró árfolyama és „Nem érdemes”, ha a fölött van!

**2. feladat**  
Írj programot, amely egy rulett játékot szimulál a következőképpen:

-A ruletten 0-36 között vannak számok.

-Olvass be egy pozitív egész számot, amely a kezdő pénz lesz.

-Olvass be egy pozitív egész számot (n), amely a pörgetések száma lesz

-n-szer legyen a rulett pörgetve (ciklus segítségével), és a cikluson belül generálj egy számot 0 és 36 között.

-A pörgetések közben, ha páros számot kapunk, 2000 Ft a nyeremény, ha páratlan számot, akkor 2000 Ft a veszteség, ha 0, akkor az összeg nullázódik (akkor is, ha éppen negatív az eredmény), ha 36, akkor a nyeremény 500 000 Ft.

A program végén írja ki, hogy mennyi a nyeremény összege! A végső érték lehet negatív is.

Mennyi volt a pörgetések átlaga?

Melyik legnagyobb számot pörgetted ki?

Pörgettél-e 20-at? Ha nem, akkor írd ki: „Nem volt 20 pörgetve.”!

Mely számokat pörgetted ki, minden szám csak egyszer szerepeljen! Használd fel ehhez a következő függvényt:

def egyszer(lista):

halmaz=set(lista)

return halmaz  
  
**3. Feladat**A forditok.txt állomány a következő adatokat tartalmazza úgy, hogy minden sorban 1 adat van benne: a fordító ember neve (szöveg), elérhető-e (karakter, i vagy n betű), forrásnyelv, célnyelv, a fordítás egységára 5000 karakterenként időtől függetlenül (egész szám).

Készíts Python programot, amely az alábbi kérdésekre válaszol! A program forráskódját *forditoiroda.py* néven mentsd el! Minden feladathoz lehetőség szerint külön metódust készíts, amelyet meghívsz majd utána! (Pl feladat2, feladat3,…)

1. Olvasd be az *forditok.txt* állományban talált adatokat megfelelő adatszerkezetbe, és azok felhasználásával oldd meg a következő feladatokat!
2. Mennyi fordító van összesen a nyilvántartásban? (Ha valaki több nyelvre is tud fordítani, többször is számolható)
3. Írd ki azoknak az elérhető embereknek a nevét és a fordítási egységárát, akik angol szöveget tudnak magyarra fordítani!
4. Számold ki, hogy átlagosan mennyi összegért fordítanak olyan célnyelvre, amely nem magyar vagy angol!
5. Olvass be billentyűzetről egy célnyelvet, majd írd ki azoknak az elérhető embereknek a nevét, a forrásnyelvet, és a fordítás egységárát, aki a célnyelvre fordítani tud! Ha nincs ilyen ember, akkor jelenjen meg, hogy „A megadott nyelvre nincs fordítási szolgáltatás.”. A kisbetűk és a nagybetűk között ne legyen különbség!
6. Az egységárat Euróban is át kellene váltani. Írj függvényt, amely az egységárat Euróba váltja át! Az árfolyam legyen 375 Ft!
7. Az előző függvény felhasználásával számold ki, hogy német nyelvre átlagosan milyen egységárral fordítanak!
8. Olvass be egy szöveget, amely a forrásnyelv lesz, majd hozz létre egy új állomány a nyelv.txt néven, ahol a „nyelv” helyett a beírt forrásnyelv legyen! Az állományba írd ki, hogy kik azok, akik az adott forrásnyelvről tudnak fordítani, milyen célnyelvre, és milyen áron Euróban! (Ha nem tudtad megoldani a 6. feladatot, akkor Ft-ban)